OpenLLM-France/wikimedia huggingface dataset:
# Kalneh

Kaneh (Kal-neh, Kal-may) o Calneh o Calno (Fortalesa d'Anu, podria ser l'assíria Killanu o Kullani o Kulnia o Kullanhu a 10 km d'Arpad) fou una antiga ciutat esmentada a la Bíblia entre les ciutats de Nimrod (Nimrud era la capital d'Assíria). Podria correspondre a la moderna Niffer o Noufar. Una ciutat amb aquest nom existia al nord de Síria, a la regió d'Alep, però potser no era la mateixa referida a al Bíblia, que s'hauria de situar a la riba oriental de l'Eufrates a uns 90 km sud-sud-est de Babilònia. El Genèsis (10:10) diu que fou una de les quatres ciutats fundades per Nimrod (la quarta, les tres primeres foren Babilònia, Uruk o Erech i Accad). Consta que Tir hi va comerciar, i fou destruïda pels assiris en data desconeguda. S'esmenta com a Calno (Isa. 10:9), Canneh (Ezek. 27:23) i Calneh (Amos 6:2). Rawlinson proposa la identificació amb Nippur.

## Enllaços externs

* Netbible
# Kay Boyle

Kay Boyle (Saint Paul, 19 de febrer de 1902 - Mill Valley, 27 de desembre de 1992) va ser una novel·lista, professora i activista política estatunidenca.
Va viure a Europa abans de la Segona Guerra Mundial on ja va escriure sobre el perill de l'ascens del nazisme. Posteriorment va retornar als Estats Units, on ella i el seu marit va ser víctimes del Maccarthisme. Boyle va perdre la seva feina com a corresponsal del The New Yorker i va ser inclosa en una llista negra abans de ser formalment rehabilitada el 1957.
Va destacar-se en l'activisme polític, viatjant a Cambodja com a part d'una missió d'americans durant el règim dels khmers rojos i participant en les protestes contra la Guerra del Vietnam, motiu pel qual va ser empresonada dues vegades. També va treballar per Amnistia Internacional i per la NAACP.
Publicà una quarantena de llibres, entre ells 14 novel·les i 8 reculls de poesia i assajos. Entre les seves obres destaquen les novel·les Plagued by the Nightingale (1931), Monday Night, Wedding Day (1931) i Generation without Farewell (1959), i els reculls de narracions The White Horses of Vienna (1936) i Fifty Stories (1980). El 1935 va guanyar el Premi O.Henry.

## Referències

* 1 2 «Kay Boyle». Gran Enciclopèdia Catalana. Barcelona: Grup Enciclopèdia Catalana.
# Khabaz

Khabaz (en rus: Хабаз) és un poble de Kabardino-Balkària, a Rússia, que el 2019 tenia 1.693 habitants. Pertany al districte rural de Zalukókoaje.

## Referències

* ↑ «Первопоселенцы немецкой колонии Бруненталь (с. Октябрьское) | Зольский район». www.zolka.ru. [Consulta: 4 juny 2016].
* ↑ Немцы России: населенные пункты и места поселения: энциклопедический словарь / Сост.: В. Ф. Дизендорф.-М.,"ЭРН", 2006.-472с.
# Khabib Nurmagomedov

Khabib Abdulmanapovich Nurmagomedov (nascut el 20 de setembre de 1988) és un ex artista marcial mixt professional rus que va competir a la divisió de pes lleuger a l'Ultimate Fighting Championship (UFC). Va ser el campió de pes lleuger de l'UFC amb més temps, després d'haver ocupat el títol des d'abril del 2018 fins al març del 2021. Amb 29 victòries i cap derrota, es va retirar amb un rècord invicte després de la mort del seu pare (Abdulmanap Nurmagomedov). Nurmagomedov està àmpliament considerat com un dels millors artistes marcials mixtes de tots els temps, i va ser inclòs en el Saló de la Fama de l'UFC el 30 de juny de 2022.

## Notes

* ↑ rus: Хабиб Абдулманапович Нурмагомедов àvar: ХIабиб ГӀабдулманапил НурмухӀамадов pronunciat

## Referències

* ↑ Savoca, Keri «You're Pronouncing Khabib Nurmagomedov's Name Wrong» (en anglès). Medium, 15-01-2019.
* ↑ «Khabib Nurmagomedov retires: Undefeated legend leaves UFC the way he promised his father he would — perfect» (en anglès). CBS Sports, 25-10-2020. Arxivat de l'original el 2 November 2021. [Consulta: 11 juliol 2021].
* ↑ (en anglès) .
* ↑ «Khabib Nurmagomedov enters conversation of MMA's greatest of all time after UFC 254 win and retirement» (en anglès). CBSSports.com, 24-10-2020. Arxivat de l'original el 26 November 2020. [Consulta: 2 novembre 2021].
* ↑ «Triple Take: Where does Khabib Nurmagomedov rank on the all-time GOAT list?» (en anglès americà). MMA Junkie, 26-10-2020. Arxivat de l'original el 2 March 2021. [Consulta: 2 novembre 2021].
* ↑ Lee, Alexander K. «The Great Divide: Is Khabib Nurmagomedov the greatest fighter of all-time?» (en anglès). MMA Fighting, 22-10-2020. Arxivat de l'original el 1 November 2020. [Consulta: 2 novembre 2021].
* ↑ «The case for Khabib Nurmagomedov as the greatest MMA fighter of all time» (en anglès). www.sportingnews.com, 12-08-2021. Arxivat de l'original el 4 December 2020. [Consulta: 2 novembre 2021].
* ↑ Brookhouse, Brent. «UFC Hall of Fame induction ceremony 2022: Khabib Nurmagomedov, Daniel Cormier headline this year's class». CBS Sports Network, 30-06-2022. Arxivat de l'original el 19 November 2022. [Consulta: 19 novembre 2022].
# Khabl

* Per a altres significats, vegeu «Khabl (khútor)».
El Khabl -Хабль (rus) - és un riu del krai de Krasnodar, al sud de Rússia, és un afluent del riu Kuban. Té una llargada de 35 km. Neix a la muntanya Ubinsu, al sud d'Abinsk, a 8 km al nord-oest de Novossadovi. Va en direcció nord - nord-est, i travessa Novi, Sinegorsk, Kholmskaia i Pervomaiski.
# Kenitra

Kenitra (àrab: القنيطرة, al-Qunayṭra; amazic estàndard marroquí: ⵇⵏⵉⵟⵔⴰ, Qniṭra) és una ciutat del Marroc, que es troba a la província de Kénitra de la regió de Rabat-Salé-Kenitra. Segons el cens de 2014 tenia una població total de 431.282 persones. El nom kenitra significa ‘pont petit’, i durant el protectorat era coneguda com a Port-Lyautey. Té un port al riu Sebou.

## Demografia

Població de Kénitra de 1994 a 2012 :
| 1994 | 2004 | 2014 |
| 292.453 | 359.142 22,8% | 431.282 20,1% |

## Història

Abans del protectorat francès, existia a la zona solament la kasbah de Mehdia. El primer General Resident del Marroc, Hubert Lyautey va fundar el 1912 el fort, el port i la ciutat. El port de Kenitra va ser obert el 1913.
Després de l'Operació Torxa, Estats Units va usar les instal·lacions franceses com a base, i més tard es van expandir fins a convertir Kenitra en estació aeronaval nord-americana. La base va ser compartida entre els Estats Units i el Marroc durant la Guerra Freda. L'estació aèria va ser tancada el 1991.

## Galeria

* Riu Sbou - Corniche
* Mesquita de Zamzam - Mimouza Kenitra
* Avenue Mohamed Diouri, Kenitra
* Vell minaret abandonar
* Bus de la base aèria de Kenitra

## Persones il·lustres

* Mohamed Zafzaf (1942-2001), escriptor
* Said Aouita, atleta

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Population légale d'après les résultats du recensement général 2014 sur le bulletin officiel 6354
* ↑ Kénitra depuis 1912 Arxivat 2003-10-03 a Wayback Machine. (francès)
* ↑ «History of Port Lyautey». Arxivat de l'original el 2011-07-15. [Consulta: 4 desembre 2016].
# Khàrkovo-Poltàvskoie

Khàrkovo-Poltàvskoie - Харьково-Полтавское (rus) - és un khútor del krai de Krasnodar, a Rússia. Es troba a la vora esquerra del riu Beissug, davant d'Anapski, a 9 km a l'est de Briukhovétskaia i a 82 km al nord de Krasnodar, la capital.
Pertany al municipi de Bolxoi Beissug.
# Kuzovàtovo

Kuzovàtovo (en rus: Кузоватово) és un poble (un possiólok) de l'óblast d'Uliànovsk, a Rússia, que el 2021 tenia 7.388 habitants. És la seu administrativa del districte municipal homònim.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Kristian Johansson

Kristian Johansson (Asker, 25 de desembre de 1907 - Oslo, 9 de març de 1984) va ser un saltador amb esquís noruec que va competir durant les dècades de 1920 i 1930. En el seu palmarès destaquen dues medalles als campionats mundials d'esquí nòrdic, de plata el 1929 i d'or el 1934.

## Referències

* ↑ Kristian Johansson a International Ski Federation
# Kràsnie Barrikadi

Kràsnie Barrikadi (en rus: Красные Баррикады) és un poble (un possiólok) de l'óblast d'Astracan, a Rússia, segons el cens del 2021 tenia 6.377 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# L'últim bucaner

L'últim bucaner (títol original en anglès: Last of the Buccaneers) és una pel·lícula estatunidenca dirigida per Lew Landers el 1950. Ha estat doblada al català.

## Argument

El corsari Jean Lafitte ha alliberat Nova Orleans i torna al mar per lliurar-se a actes de pirateria. Dona l'ordre de no inquietar cap vaixell americà, però un dels seus tinents viola la consigna pel seu compte, enfonsa un vaixell americà i Jean Lafitte és considerat com responsable i un dels seus pirates, penjat.
Belle Summers té la intenció d'esbrinar si Lafitte és culpable i mentre ella busca la veritat, el seu criat la traeix, destruint l'exèrcit americà el refugi central dels pirates. Lafitte i Belle escapen.

## Repartiment

* Paul Henreid: Jean Lafitte
* Jack Oakie: Sergent Dominique
* Karin Booth: Belle Summer
* Mary Anderson: Swallow
* Edgar Barrier: George Mareval
* John Dehner: Sergent Beluche
* Harry Cording: Cragg Brown
* Eugéne Borden: Capità Perez
* Jean Del Val: Sauvinet
* Pierre Watkin: El governador Clairborne
* Summer Getchell: Paul DeLorie
* Paul Marion: José Cabrillo
* Rusty Wescoatt: Coronel Parnell

## Referències

* ↑ esadir.cat. L'últim bucaner. esadir.cat.
* ↑ «Last of the Buccaneers». The New York Times.
# Kupjak

Kupjak és una localitat de Croàcia que es troba al Comtat de Primorje – Gorski Kotar i pertany al municipi de Ravna Gora. Es troba al nord-est de Zalesina, al nord de Leskova Draga i Stari Laz, a l'oest de Hlevci i al nord-oest de Šije i Ravna Gora.
# Kupčikita

La kupčíkita és un mineral de la classe dels sulfurs. Rep el nom en honor de Vladimir Kupčík (1934-1990), antic professor de cristal·lografia a les universitats de Göttingen, Alemanya, i Bratislava, Eslovàquia.

## Característiques

La kupčíkita és una sulfosal de fórmula química Cu$_{3.4}$Fe$_{0.6}$Bi₅S$_{10}$. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la kupčikita pertany a «02.JA: Sulfosals de l'arquetip PbS, derivats de la galena amb poc o gens de Pb» juntament amb els següents minerals: benjaminita, borodaevita, cupropavonita, kitaibelita, livingstonita, makovickyita, mummeïta, pavonita, grumiplucita, mozgovaïta, cupromakovickyita, kudriavita, cupromakopavonita, dantopaïta, cuprobismutita, hodrušita, padĕraïta, pizgrischita, schapbachita, cuboargirita, bohdanowiczita, matildita i volynskita.

## Formació i jaciments

Va ser descoberta al camp oest del dipòsit de scheelita de la vall de Felben, a la serralada Hohe Tauern, dins de l'estat de Salzburg (Àustria). També ha estat descrita al Canadà, Suïssa, Romania, Eslovàquia, Polònia, Suècia i el Japó.

## Referències

* ↑ «Kupčíkite» (en anglès). Mindat. [Consulta: 15 juliol 2019].
# Kuptxeguén

Kuptxeguén (en rus: Купчегень) és un poble de la república de l'Altai, a Rússia, que el 2016 tenia 551 habitants, pertany al districte d'Ongudai.

## Referències

* ↑ «Передвижной ФАП начал работу в Онгудайском районе | Новости». [Consulta: 8 setembre 2021].
* ↑ «Постановление Государственного Собрания - Эл Курултай Республики Алтай от 21.06.2012 № 20-36 - Сейчас.ру». [Consulta: 8 setembre 2021].
# L'Aüt

L'Aüt és una muntanya de 2.532 metres que es troba al municipi de la Vall de Boí, a la comarca de l'Alta Ribagorça.
Aquest cim està inclòs al llistat dels 100 cims de la FEEC

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Laihunita

La laihunita és un mineral de la classe dels silicats, que pertany al grup de l'olivina. Rep el seu nom de la seva localitat tipus, el dipòsit de ferro de la localitat de Laihe, a Liaoning (Xina).

## Característiques

La laihunita és un nesosilicat de fórmula química (Fe$^{3+}$Fe$^{2+}$,☐)₂(SiO₄). Cristal·litza en el sistema monoclínic. La seva duresa a l'escala de Mohs és 6.
Segons la classificació de Nickel-Strunz, la laihunita pertany a «9.AC - Nesosilicats sense anions addicionals; cations en coordinació octaèdrica [6]» juntament amb els següents minerals: faialita, forsterita, glaucocroïta, kirschsteinita, liebenbergita, tefroïta, monticel·lita, brunogeierita, ringwoodita i chesnokovita.

## Formació i jaciments

Es troba en dipòsits de ferro metamòrfics precambrians, probablement derivada de l'oxidació de la faialita. Va ser descoberta l'any 1976 al dipòsit de ferro de Laihe, al districte de Qianshan de la prefectura d'Anshan (Província de Liaoning, Xina). Sol trobar-se associada a altres minerals com el quars, la magnetita l'augita o la plagioclasa.

## Referències

* ↑ «Laihunite» (en anglès). Mindat. [Consulta: 16 octubre 2016].
* ↑ «Laihunite» (en anglès). Handbook of Mineralogy. [Consulta: 16 octubre 2016].
# Lambert (Mississipi)

Lambert és una població dels Estats Units a l'estat de Mississipi. Segons el cens del 2000 tenia 1.967 habitants.

## Demografia

Segons el cens del 2000, Lambert tenia 1.967 habitants, 648 habitatges, i 467 famílies. La densitat de població era de 937,6 habitants per km².
Dels 648 habitatges en un 37,7% hi vivien nens de menys de 18 anys, en un 28,7% hi vivien parelles casades, en un 36,4% dones solteres, i en un 27,8% no eren unitats familiars. En el 24,8% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,67.
Per edats la població es repartia de la següent manera: un 36,2% tenia menys de 18 anys, un 10,7% entre 18 i 24, un 24,9% entre 25 i 44, un 17,1% de 45 a 60 i un 11,1% 65 anys o més.
L'edat mediana era de 28 anys. Per cada 100 dones de 18 o més anys hi havia 66,1 homes.
La renda mediana per habitatge era de 18.077 $ i la renda mediana per família de 21.979 $. Els homes tenien una renda mediana de 20.750 $ mentre que les dones 17.250 $. La renda per capita de la població era de 8.509 $. Entorn del 34,5% de les famílies i el 39,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lambert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lambert». American Fact Finder. Oficina del Cens dels Estats Units, 12-01-2010.
# Lambert Heinrich von Babo

Lambert Heinrich von Babo (Ladenburg, Baden-Württemberg, 25 de novembre de 1818 - Karlsruhe, 15 d'abril de 1899) fou un químic alemany, conegut pels seus estudis sobre la pressió de vapor de l'aigua.

## Biografia

Babo era el fill de l'enginyer agrònom Joseph Lambert von Babo i la seva primera dona Carolina Ehrmann. L'enòleg August Wilhelm von Babo fou el seu germanastre. Després de graduar-se a l'escola secundària Babo estudià medicina a les Universitats de Heidelberg i Múnic i rebé el doctorat el 1842 a Heidelberg. L'any següent començà els seus estudis de química amb el químic Justus von Liebig a Gießen i els completà el 1845. Fou professor a la Universitat de Friburg des del 1854. Com a tal, també fou nomenat un expert per als tribunals del Gran Ducat.

## Obra

Babo desenvolupà un embut per a la calefacció de recipients de vidre, que porta el seu nom. Aquest consisteix en un tronc de con invertit de xapa d'acer amb tires d'amiant disposats radialment a la paret interior.
Tanmateix les investigacions més destacades foren les relacionades amb el descens de la pressió de vapor de l'aigua en les dissolucions. Babo descobrí el 1848 que el descens relatiu de la pressió de vapor degut a una substància en dissolució és la mateixa per a qualsevol temperatura (llei de Babo).

## Referències

* ↑ Benn, E.. The "Chemical age" chemical dictionary: chemical terms. Hesperides, 1924.
# La Trinité-Porhoët

La Trinité-Porhoët (en bretó An Drinded-Porc'hoed) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 767 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.059 | 1.070 | 1.021 | 1.088 | 901 | 816 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marcel Van de Casteele | |
# La Trinitat de la Tor

La Trinitat de la Tor és una església de Santa Maria de Merlès (Berguedà) inclosa a l'Inventari del Patrimoni Arquitectònic de Catalunya.

## Descripció

Església d'una sola nau, rematada a llevant amb un absis semicircular i de petites proporcions, cobert amb quart d'esfera. L'edifici és molt senzill i auster, només la part del mur exterior de l'absis està ornamentat amb una simple motllura. A l'interior de l'absis, una cornisa marca l'arrencada de la volta de quart d'esfera. Antigament la nau estava coberta per volta de canó de pedra. La porta és al mur de ponent, coberta amb arc de mig punt adovellat. Hi ha dues finestres, una situada al centre de l'absis i l'altre al mur de migdia i totes dues són de doble esqueixada.

## Història

L'església de la Trinitat de la Tor és propera a la casa abandonada de la Tor de Merlès, un casal del qual procedia una important família de la baixa edat mitjana. Al segle xiv estan documentats els senyors del casal de la Tor de Merlès, dins el terme del castell de Pinós, els quals fins i tot s'enfrontaren amb els senyors del castell de Pinós. De l'església no hi ha cap notícia documental però des d'un primer moment devia ser una església sufragània o petita capella vinculada a Santa Maria de Merlès.

## Referències

* 1 2 3 «La Trinitat de la Tor». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# La Trinité-Surzur

La Trinité-Surzur (en bretó An Drinded-Surzhur) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 958 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 261 | 289 | 336 | 383 | 583 | 571 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Lucien Menahes | |
# La salamandra

La salamandra (títol original: The Salamander) és un thriller de 1981 dirigit per Peter Zinner, en el seu debut com a director. La pel·lícula es basa en una novel·la amb el mateix nom de Morris West. Ha estat doblada al català.

## Argument

El policia Dante Matucci investiga una sèrie d'assassinats que impliquen persones en posicions prominents. Deixa darrere de cada escena d'assassinat un dibuix d'una salamandra. Mentre el recompte de cossos creix, el policia veu un patró que podria assenyalar a una conspiració contra el govern italià.

## Repartiment

* Franco Nero: Carabiner Coronel Dante Matucci
* Anthony Quinn: Bruno Manzini
* Martin Balsam: Capità Steffanelli
* Sybil Danning: Lili Anders
* Christopher Lee: Princep Baldasar, el Director d'Intel·ligència
* Cleavon Poc: Major Carl Malinowski, USMC
* Paul L. Smith: El cirurgià
* John Steiner: Capità Roditi
* Claudia Cardinale: Elena Leporello
* Eli Wallach: General Leporello
* Renzo Palmer: Carabiner Major Giorgione
* Anita Strindberg: Princessa Faubiani
* Marino Masé: Capità Rigoli
* Jacques Herlin: Woodpecker
* Fortunato Camp: General Pantaleone
* John Stacy: Conserge
* Gitte Lee: Princessa Baldasar
* Nello Pazzafini: Guardaespatlles de Manzini

## Referències

* ↑ The Salamander company credits at The New York Times
* ↑ Bart Mills «AN EDITOR GETS A SHOT AT DIRECTING». Los Angeles Times, 02-11-1980 [Consulta: 8 febrer 2012].
* ↑ Vincent Canby «Movie Review 'THE SALAMANDER'». New York Times, 05-06-1983 [Consulta: 8 febrer 2012].
* ↑ esadir.cat. The Salamander. esadir.cat.
* ↑ «The Salamander». The New York Times.
# La Serra d'Almos

La Serra d'Almos és un poble del municipi de Tivissa, a la comarca catalana de la Ribera d'Ebre. La població és de 242 habitants (2019).
Va formar un municipi per desagregació de Tivissa el 1787, i s'hi va tornar a incorporar el 1940. Des de llavors bona part de la població ha mostrat una gran inquietud per segregar-se de Tivissa, que s'ha reflectit en diversos intents infructuosos per aconseguir el reconeixement polític de la Serra d'Almos com a municipi independent. El 30 de setembre de 2009 l'Ajuntament de Tivissa va aprovar l'expedient de constitució de l'entitat municipal descentralitzada (EMD) de la Serra d'Almos.

## Llocs d'interès

En el nucli urbà:
* Església de Sant Domènec
* Zona recreativa de La Bolera
* Antics rentadors
* Camí de l'Empedrat (tot i que avui dia resta recobert de ciment en quasi la seva totalitat), a la zona dels horts
* Antic molí de farina, al costat de l'Empedrat
A la rodalia:
* Àrea recreativa de la Font Vella
* Cova d'en Marcó
* Jaciment ibèric del Coll del Moro
* Serra del Montalt, pertanyent a la serra de Llaberia i travessada pel GR 7
El poble té una gran tradició en l'elaboració de pa i pastissos. Així mateix s'hi elaboren vins de qualitat sota la DO Montsant i un oli que ha estat premiat en múltiples ocasions per la seva qualitat sota la DO Siurana.

## Referències

* ↑ «La Serra d'Almos». Gran Enciclopèdia Catalana. Barcelona: Grup Enciclopèdia Catalana.
* ↑ «431508 Tivissa». Idescat. [Consulta: 29 agost 2020].
* ↑ «Entitat Municipal Descentralitzada de la Serra d'Almos». municat.gencat.cat. [Consulta: 29 agost 2020].

## Enllaços externs

* La Serra d'Almos. Web del Consell comarcal de la Ribera d'Ebre Arxivat 2012-07-27 a Wayback Machine.